El Pla de llengües que hem aprovat ara
abasta el període que va del 2022 al 2025,
i bàsicament serveix per mirar d'ajudar que totes les activitats
que es facin es duguin a terme amb la màxima eficàcia
i també amb el màxim respecte pels drets lingüístics.
És a dir, amb la màxima normalitat possible, que és al que aspirem tots.
Sí, normalitzar que la Universitat de Barcelona
és una universitat amb una llengua pròpia i que al mateix temps
atreu molts estudiants i personal docent i investigador d'arreu del món.
Atès aquest món globalitzat en què estem, hem de saber conjuminar
la nostra realitat amb tot aquest entorn multilingüe.
I això ho recull el Pla de llengües.
Al cap i a la fi la UB és una universitat, en aquest sentit, singular.
Té una llengua pròpia, unes llengües oficials i les llengües
d'ús dels visitants que tenim.
El Pla de llengües és transversal
i ha d'abastar tots els àmbits de la vida universitària.
Ha d'afavorir el desenvolupament lingüístic
de les activitats institucionals, de gestió, com pot ser
comunicació, actes institucionals, xarxes i les activitats de recerca.
També és important, doncs,
pel que fa a docència, en tots els seus nivells.
El Pla de llengües respon a una realitat de la universitat.
La universitat s'ha d'adaptar a un món que és complex, que és canviant
i també és complex en l'àmbit estrictament lingüístic.
Des d'aquest punt de vista, s'han establert, doncs, un seguit d'objectius i d'accions.
Hem arribat a les 114 accions, més del doble del Pla de llengües anterior.
Per això, per mirar de respondre a aquesta complexitat
en què s'ha de bellugar la universitat i els usos lingüístics.
Penso que aquestes 114 accions
que dius també responen al fet que hi va participar molta gent.
Hi va participar tota la comunitat universitària
i es va fer a través de repartir diferents grups de treball
en els àmbits en què està constituït el Pla de llengües.
Això li dona molta més riquesa.
La qüestió era implicar el conjunt
de la comunitat universitària en l'elaboració del pla.
Exacte.
De fet, són aquests grups de treball els que han establert tots els objectius
i totes les accions que engloba aquest Pla de llengües.
Totes les accions venen derivades de l'experiència que han tingut
en el tema lingüístic cadascun en els seus àmbits.
A part dels usos lingüístics,
hi ha altres aspectes del Pla de llengües que també són remarcables.
Sí, exacte. A part dels usos lingüístics, també és
molt important tota la part de la qualitat lingüística i, en aquest sentit,
sí que hi ha diverses accions que van encaminades a emfasitzar i a promoure que en l'àmbit
de la gestió i l'administració es millorin les competències lingüístiques
del personal d'administració i serveis.
Un altre aspecte de què també tracta
és la part de la docència. Els estudiants, això us implica directament.
Exacte.
En docència es fa èmfasi sobretot
en els drets lingüístics dels estudiants i per garantir-los, per exemple,
cal que tot el professorat
conegui el català i oferir, per exemple, cursos
per a estudiants nouvinguts o que són de fora perquè també el puguin aprendre.
Això lliga directament amb l'àmbit de la recerca, en què també
el català està en retrocés i hi ha altres llengües amb molta més potència.
El català té una presència realment
escassa en l'àmbit de la recerca i de la transmissió del coneixement,
cosa que, de fet, no hauria de ser.
Si parlem de la funció social de la universitat,
doncs, no només hem de formar els futurs professionals d'aquesta societat,
sinó que, a més a més, un aspecte
igualment central és el d'explicar la recerca que fem a la societat.
Al cap i a la fi, la societat l'ha finançat i, per tant, això és importantíssim.
I també des del punt de vista de la llengua: si el català no té presència
en l'àmbit de la recerca o en el de la divulgació, és una llengua mancada.
I això tampoc...
Si l'aspiració, l'aspiració que tenim,
és de normalitzar al màxim el català,
el català no pot tenir àmbits en els quals no tingui presència.
Al cap i a la fi, ha de ser una llengua útil per als parlants i que no tingui
àmbits exclosos en el seu desenvolupament normal.